CELEX: 32009R0594
Language: sl
Date: 2009-07-08 00:00:00
Title: Uredba Komisije (ES) št. 594/2009 z dne 8. julija 2009 o uvrstitvi določenega blaga v kombinirano nomenklaturo

9.7.2009   
            
            
               SL
            
            
               Uradni list Evropske unije
            
            
               L 178/14
            
         
      UREDBA KOMISIJE (ES) št. 594/2009
   z dne 8. julija 2009
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice iz Priloge uvrsti pod oznako KN iz stolpca 2 iz razlogov, navedenih v stolpcu 3.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) za obdobje treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago iz stolpca 1 preglednice iz Priloge je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. julija 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kopolimer vinilidenfluorid s heksafluoropropilenom v primarni obliki.
                              Ta material se lahko razteza in vrača v prvotno stanje kot elastomeri, vendar ga ni mogoče vulkanizirati z žveplom. Za zamrežitev kopolimera so potrebne bazične spojine ali nekateri peroksidi.
                           
                        
               
                  3904 69 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opombe 1, 4 in 6 k poglavju 39, opomba 4(a) k poglavju 40, opomba 1 k tarifnim podštevilkam v poglavju 39 ter besedilo oznak KN 3904, 3904 69 in 3904 69 90.
                  Kopolimer vinilidenfluorid s heksafluoropropilenom ne ustreza opredelitvi sintetičnega kavčuka iz opombe 4(a) k poglavju 40, saj ga ni mogoče vulkanizirati z žveplom.
                  Poli)vinilidenfluorid je polimer, ki spada v poglavje 39 (glej pojasnjevalne opombe harmoniziranega sistema (HS EN), opredelitev pod naslovom Splošno pri poglavju 39 in seznam kratic polimerov pod Splošno ter zadnji odstavek pri tarifni številki 3904).
                  Kopolimer vinilidenfluorid s heksafluoropropilenom v primarni obliki je fluoriran kopolimer in se v skladu z opombami 1, 4 in 6 k poglavju 39 in opombo 1 k tarifni podštevilki v poglavju 39 uvrsti v poglavje 39 pod oznako KN 3904 69 90.
               
            
                  
                              2.
                           
                           
                              Tesnilni obroček iz fluoroelastomera (kopolimer vinilidenfluorid s heksafluoropropilenom).
                              Sestavni material tega izdelka (kopolimer vinilidenfluorid s heksafluoropropilenom) se lahko razteza in vrača v prvotno stanje kot elastomeri, vendar ga ni mogoče vulkanizirati z žveplom. Za zamrežitev so potrebne bazične spojine ali nekateri peroksidi.
                           
                        
               
                  3926 90 97
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opombi 1 in 4 k poglavju 39, opomba 4(a) k poglavju 40, opomba 2 k oddelku XVI, opomba 2 k poglavju 90 ter besedilo oznak KN 3926, 3926 90 in 3926 90 97.
                  Izdelek je elastomerno tesnilo za splošno rabo. Zato ni prepoznaven kot del naprave v smislu opombe 2 k oddelku XVI in opombe 2 k poglavju 90 KN ter je izključen iz oddelka XVI oziroma poglavja 90.
                  Sestavni material tega izdelka ne ustreza opredelitvi sintetičnega kavčuka iz opombe 4(a) k poglavju 40, saj ga ni mogoče vulkanizirati z žveplom.
                  (Poli)vinilidenfluorid je polimer, ki spada v poglavje 39 (glej pojasnjevalne opombe harmoniziranega sistema (HS EN), opredelitev pod naslovom Splošno v poglavju 39 in seznam kratic polimerov pod Splošno, ter zadnji odstavek pri tarifni številki 3904).
                  Kopolimer vinilidenfluorid s heksafluoropropilenom je fluoriran kopolimer in se uvrsti v poglavje 39.
                  Zadevni izdelek je plastični izdelek, ki spada v poglavje 39 ter ni naveden ali zajet na drugem mestu v kombinirani nomenklaturi, zato se uvrsti pod oznako KN 3926 90 97.